BSBM รูดเกือบ 7% คาด Sell on Fact หลังงบ Q3/59 เทิร์นอะราวด์
BSBM รูดเกือบ 7% คาด Sell on Fact หลังงบ Q3/59 เทิร์นอะราวด์ ล่าสุด ณ เวลา 10.53 น. อยู่ที่ระดับ 1.36 บาท ลบ 0.10 บาท หรือ 6.85% สูงสุดที่ 1.43 บาท ต่ำสุดที่ 1.34 บาท ด้วยมูลค่าซื้อขาย 15.09 ล้านบาท
8 พ.ย. 2559

ผู้สื่อข่าวรายงานว่าราคาหุ้นบริษัท บางสะพานบาร์มิล จำกัด (มหาชน) หรือ BSBM ล่าสุด ณ เวลา 10.53น. อยู่ที่ระดับ 1.36 บาท ลบ 0.10 บาท หรือ 6.85% สูงสุดที่ 1.43 บาท ต่ำสุดที่ 1.34 บาท ด้วยมูลค่าซื้อขาย 15.09 ล้านบาท ขณะที่ดัชนีตลาดหุ้นไทยโดยรวมบวก 0.20%
 
โดยราคาหุ้น BSBM ปรับตัวลดลงหลังบริษัทประกาศงบไตรมาส 3/59 พลิกมีกำไร คาดนักลงทุนขายทำกำไร โดยก่อนหน้านี้ราคาหุ้นปรับตัวขึ้นมาอย่างต่อเนื่องนับตั้งแต่วันที่ 12 ต.ค.59
ขณะที่ บล.เคจีไอ (ประเทศไทย) ระบุในบทวิเคราะห์ว่า BSBM งบออกมา Turnaround ตามคาด อาจพิจารณา “ขายล๊อกกำไร” ขณะที่หุ้นกลุ่มเหล็ก ประเมินดีมานด์เหล็กในประเทศ (โดยเฉพาะเหล็กแท่ง) จะเพิ่มขึ้น เป็นบวกต่อปริมาณขายและแนวโน้มราคาเหล็กในประเทศ
ทั้งนี้ BSBM แจ้งผลการดำเนินงานงวดไตรมาส 3/59 มีกำไรสุทธิ 31.89 ล้านบาท กำไรสุทธิต่อหุ้น 0.03 บาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 21.16 ล้านบาท ขาดทุนสุทธิต่อหุ้น 0.02 บาท